**РЕГЛАМЕНТ**

**ЗА ПРИСЪЖДАНЕ НА ГОЛЯМАТА НАГРАДА СИРАК СКИТНИК И ГОДИШНИТЕ НАГРАДИ НА БНР**

*-*     **Голямата награда „Сирак Скитник**” - *за значим принос в развитието на Българското национално радио.*

-     **Награда за радиожурналистика** - *индивидуална награда* *за открояващо се присъствие пред микрофона, за отстояване на идеи и позиции, които утвърждават авторитета на Българското национално радио като обществена медия през изминалата година;*

-     **Награда за радиопредаване/ радио проект/мултимедиен проект, музикален проект на БНР -** *колективна награда за професионализъм и оригинални идеи през изминалата година.*

Предложения за трите категории награди се правят от творческите колегии на националните и регионалните програми на БНР, дирекциите „Мутимедийни програми“, „Музикална продукция и състави”, „Техника”, и „Архивен фонд” - в срок до 15 декември.

Всяка от изброените по-горе структури може да направи по едно предложение за всяка категория. Тези предложения трябва да отразяват значими, открояващи се постижения през изминалата година. Предложенията следва да са придружени от кратко описание, мотиви и творческа биография на кандидата или радиопредаването/ радио проект/ мултимедиен проект, плюс аудио/ аудиовизуален запис.

Предложенията се адресират до Програмната дирекция на Българското национално радио.

На специално заседание на Обществения съвет, свикано от Генералния директор на БНР, съгласувано с Председателя на Обществения съвет, се обсъждат предоставените от Програмната дирекция на БНР номинации. Членовете на Обществения съвет имат на разположение всички документи, съпътстващи номинираните предложения  - кратко описание, мотиви и творческа биография на кандидата или радиопредаването/ радио проект/ мултимедиен проект, плюс аудио/ аудиовизуален запис.

Победителите в трите категории се определят чрез тайно гласуване. Наградата се присъжда, ако кандидатът е събрал половината плюс един от гласовете на присъстващите членове на Обществения съвет. При невъзможност да бъде избран победител от трите номинации, се провежда ново гласуване, до избиране на победител или – по решение на Обществения съвет, се обявява, че съответната година в тази категория награда няма да бъде връчвана.

Резултатите се вписват в протокол на заседанието, подписан от присъстващите членове на Обществения съвет, който се депозира в Секретариата на Генералния директор на БНР.

Наградите се връчват на тържествена церемония по случай Деня на радиото - 25 януари.

Настоящият Регламент за присъждане на голямата награда „Сирак Скитник“ и годишните награди на БНР е приет от Управителния съвет на БНР (т.1 от Протокола на УС на БНР от 17.11..2016 г.)